డేవిడ్ విల్లీ

డేవిడ్ జోనాథన్ విల్లీ (జననం 1990 ఫిబ్రవరి 28) ఒక ఇంగ్లీష్ అంతర్జాతీయ క్రికెట్ ఆటగాడు . అతను ఎడమచేతి వాటం బ్యాటరు, బౌలరు. అతను ఇంగ్లాండ్ మాజీ క్రికెటరూ, అంతర్జాతీయ అంపైరు అయిన పీటర్ విల్లీ కుమారుడు.  2022 T20 ప్రపంచ కప్ గెలిచిన ఇంగ్లాండ్ జట్టులో విల్లీ సభ్యుడు.

వ్యక్తిగత జీవితం 
విల్లీ 2016 నవంబరులో గాయని-గేయరచయిత కరోలిన్ విల్లీని వివాహం చేసుకున్నాడు.

సెప్టెంబరులో, విల్లీ వెస్టిండీస్‌తో జరిగిన వన్‌డే సిరీస్‌లో మొదటి మ్యాచ్‌లో 1–39 సాధించాడు. ఆ మ్యాచ్‌లో ఇంగ్లాండ్ ఏడు వికెట్ల తేడాతో గెలిచింది.  అతను తర్వాతి మ్యాచ్‌కి ఎంపికయ్యాడు, అయితే కేవలం రెండు బంతులు మాత్రమే ఆడిన తర్వాత వర్షం కారణంగా మ్యాచ్ రద్దు చేయబడినందున అతను ఆడలేకపోయాడు. మూడో మ్యాచ్‌లో విల్లీ 1–34 తీసుకున్నాడు. ఇంగ్లాండ్ మళ్లీ వెస్టిండీస్‌ను ఓడించింది. అతను సిరీస్‌లోని చివరి రెండు మ్యాచ్‌లు ఆడలేదు కానీ ఇంగ్లండ్ ఆ మ్యాచ్‌లను, సిరీస్‌నూ 4-0తో గెలుచుకుంది.

అంతర్జాతీయ కెరీర్ 

విల్లీ బంగ్లాదేశ్‌తో టెస్టుల కోసం ఇంగ్లాండ్ U19 క్రికెట్ జట్టులో ఎంపికయ్యాడు. తొలి టెస్టులో ఆడకపోయినా, రెండో టెస్టు తొలి ఇన్నింగ్స్‌లో 65 పరుగులు చేశాడు.  అతను 2015 మే 8న ఐర్లాండ్‌పై ఇంగ్లండ్ తరపున తన వన్డే అంతర్జాతీయ రంగప్రవేశం చేసాడు. వర్షంతో ప్రభావితమైన ఆ మ్యాచ్‌లో తన మొదటి వికెట్ తీసుకున్నాడు. 

విల్లీ 2015 జూన్ 14న న్యూజిలాండ్‌తో జరిగిన ఇంగ్లండ్ వన్‌డే జట్టుకు కూడా ఎంపికయ్యాడు. సిరీస్‌లోని మూడవ మ్యాచ్‌లో ఆడాడు.  అతను తన 2వ బంతికి వికెట్ తీసి 3–69తో ముగించాడు.  సిరీస్‌లోని నాల్గవ మ్యాచ్‌లో అతను 2–89 సాధించాడు. ఇంగ్లండ్ ఆ గేమ్‌ను సునాయాసంగా గెలుచుకుంది.  సిరీస్‌లోని చివరి గేమ్‌లో 2–50 సాధించాడు. ఇంగ్లండ్ 3-2తో సిరీస్‌ను గెలుచుకుంది. విల్లీ 2015 జూన్ 23న అదే సిరీస్‌లో తన ట్వంటీ20 అంతర్జాతీయ రంగప్రవేశం చేశాడు  అతను 3–22 తీసుకున్నాడు. ఆరు పరుగులు చేసి ఇంగ్లండ్ మ్యాచ్‌ను గెలవడానికి సహాయం చేశాడు. 

మొదటి వన్‌డేలో విల్లీ 2-47తో అజేయంగా పది పరుగులు చేశాడు. ఇంగ్లండ్ మూడు వికెట్ల తేడాతో ఓడిపోయింది. రెండో వన్‌డేలో అతను 0–32 సాధించాడు. భారత్ 15 పరుగుల తేడాతో విజయం సాధించింది.  ఆఖరి వన్‌డేలో అతను 1-8 సాధించాడు గానీ గాయపడ్డాడు. ఇంగ్లాండ్ ఐదు పరుగుల తేడాతో గెలిచింది.

2016 T20 ప్రపంచ కప్ 
2016 ప్రపంచ T20 కప్‌ ప్రచారంలో విల్లీ ప్రతి గేమ్ ఆడాడు. అతను వెస్టిండీస్‌పై 1–33, దక్షిణాఫ్రికాపై 1–40 తీసుకున్నాడు.   ఆఫ్ఘనిస్తాన్‌పై విజయంలో కీలక పాత్ర పోషించాడు. ఇంగ్లండ్‌ను 141 పరుగులకు చేర్చేందుకు అజేయంగా 20 పరుగులు చేసి, 2-23తో వికెట్లు తీసుకున్నాడు.  అదే మ్యాచ్‌లో, మొయిన్ అలీతో కలిసి, T20 ప్రపంచ కప్ చరిత్రలో 8వ వికెట్‌కు అత్యధిక భాగస్వామ్యం 57 పరుగుల రికార్డును నెలకొల్పాడు.  విల్లీ శ్రీలంకపై 2–26తో ఆకట్టుకున్నాడు.  మ్యాచ్ తర్వాత, అసభ్య పదజాలం ఉపయోగించినందుకు, శ్రీలంక బ్యాట్స్‌మెన్ మిలిందా సిరివర్దనకు పెవిలియన్ వైపు పొమ్మని చూపించినందుకు విల్లీకి మ్యాచ్ ఫీజులో 15% జరిమానా విధించారు.  న్యూజిలాండ్‌తో జరిగిన సెమీ-ఫైనల్‌లో అతను 1–17తో స్కోరు సాధించాడు.  ఫైనల్లో విల్లీ బాగా బౌలింగ్ చేసి, 3-20 చేశాడు. ఇంగ్లండ్ ఓడిపోయి రన్నరప్‌గా నిలిచింది.  ICC 2016 T20 ప్రపంచ కప్ కోసం అతను 'టీమ్ ఆఫ్ ది టోర్నమెంట్'లో ఎంపికయ్యాడు.

2017 ఇండియా, వెస్టిండీస్

2019 క్రికెట్ ప్రపంచ కప్, ఆ తర్వాత 
2019 ఏప్రిల్లో, విల్లీ 2019 క్రికెట్ ప్రపంచ కప్ కోసం ఇంగ్లాండ్ తాత్కాలిక జట్టులో ఎంపికయ్యాడు.   2019 మే 21న, ఇంగ్లండ్ ప్రపంచ కప్ కోసం తమ జట్టును ఖరారు చేసింది, చివరి పదిహేను మంది సభ్యుల జట్టులో విల్లీ పేరు లేదు. 

2020 మే 29న, COVID-19 మహమ్మారి తర్వాత ఇంగ్లాండ్‌లో ప్రారంభమయ్యే అంతర్జాతీయ మ్యాచ్‌లకు ముందు శిక్షణను నిచ్చే 55 మంది ఆటగాళ్ల బృందంలో విల్లీ కూడా ఉన్నాడు.  2020 జూలై 9న, ఐర్లాండ్‌తో జరిగే వన్‌డే సిరీస్ కోసం శిక్షణ నిచ్చే 24 మంది సభ్యుల జట్టులో విల్లీని చేర్చారు.   2020 జూలై 27న, వన్‌డే సిరీస్ కోసం ఇంగ్లాండ్ జట్టులో విల్లీ ఎంపికయ్యాడు.   2020 జూలై 30న, ఐర్లాండ్‌తో జరిగిన ఓపెనింగ్ మ్యాచ్‌లో, విల్లీ 8.4 ఓవర్లలో 5/30తో వన్‌డే మ్యాచ్‌లో తన మొదటి ఐదు వికెట్ల పంట సాధించాడు. 

2021 జూన్ 29న, శ్రీలంకతో జరిగిన ప్రారంభ మ్యాచ్‌లో, విల్లీ తన 50వ వన్‌డే మ్యాచ్‌లో ఆడాడు.  2021 సెప్టెంబరులో, విల్లీ 2021 ICC పురుషుల T20 ప్రపంచ కప్ కోసం ఇంగ్లాండ్ జట్టులో ఎంపికయ్యాడు.

మూలాలు 

జీవిస్తున్న ప్రజలు
ఇంగ్లాండు క్రికెట్ క్రీడాకారులు
1990 జననాలు